Al era part del Beylik d'Aydın-oğhlu i més tard formà part del sandjak d'Aydın. Va passar als otomans sota Baiazet II. La ciutadella i la mesquita de Baiazet estan datades el 1508. La ciutat fou atacada el 1779 per una flota russa dirigida per Spiridov, Orlov i Elphinston que havia vingut per ajudar als grecs maïnotes revoltats; el Kapudan Paixà Husam al-Din, amb una petita flota, s'hi va enfrontar; els dos vaixells almiralls van quedar destruïts a la batalla (5 de juliol de 1779); els russos van obtenir la victòria i la flota otomana fou destruïda totalment l'endemà. Aquesta victòria va portar a la pau de Küčük Kaynardja.